Om die regte loopbaan te kies is ’n belangrike besluit vir enige jongmens op die rand van volwassenheid. ’n Suksesvolle loopbaan word gedryf deur toewyding, vasberadenheid en veral passie. Passie dryf mense om hul potensiaal te bereik. ‘Beroepsvoorligting’ is ontwikkel om leerders te inspireer, in te lig en te help om te bepaal wat hul passie is en om geskikte loopbaanopsies te ontdek – selfs beroepe waarvan hulle dalk nie bewus was nie. Die program fokus op tieners se persoonlikhede, belangstellings en kwaliteite en help hulle om ’n ingeligte besluit te neem wanneer hul ’n studierigting kies.
’n gedetailleerde handleiding wat hoërskoolkinders sal help om die regte skoolvakke te kies vir caps verdere onderwys- en opleidingsfase graad 10 tot 12; hoe om onsekerheid van jou toekoms te hanteer; jou belangstellings; wat is ’n beroep; wat is ’n roeping; lys vakke beskikbaar vir kabv (“caps”); vereistes om te matrikuleer en jou nasionale senior sertifikaat (nss) (“nsc”) te verwerf; die keuse tussen wiskunde of wiskundige geletterdheid; hoe selekteer jy jou drie keusevakke; vakke wat jy benodig vir moontlike beroepe in onderskeie rigtings
’n handleiding om te bepaal is jou linker of regterbrein dominant; om die brein dominansie van jou brein se twee hemisfere te bepaal help jou om jouself beter te verstaan; jou denkwyse en vermoëns speel ’n rol in die keusevakke wat jy op skool moet neem; die regte vakke sal jou in staat sal stel om die regte loopbaankeuses vorentoe te maak
’n handleiding wat jou sal help met voorbereiding vir die regte loopbaan; kies die regte loopbaan deur verskeie toetse, naamlik psigometriese toetse: aanlegtoetse, belangstellingstoetse en persoonlikheidstoetse; vind uit oor ander beroepe deur na ’n besigheidspraktyk of firma te gaan; lees loopbaan advertensies vir idees; oorweeg ’n oorbruggingsjaar
’n gedetailleerde gids vir hoërskoolleerders om hulle te help om die regte studierigting te kies; besluit of jy ’n graad of diploma wil verwerf; wil jy na skool studeer aan ’n universiteit, tegniese universiteit (tegnikon) of kollege; ’n lys van algemene fakulteite met hul unieke departemente by universiteite; fakulteite sluit in: ekonomiese en bestuurswetenskappe; opvoedkunde; ingenieurswese, bou-omgewing en inligtingstegnologie; gesondheidswetenskappe; geesteswetenskappe; regsgeleerdheid; wetenskappe; teologie en godsdiens; veeartsenykunde; ’n lys van voorgraadse grade van universiteitsfakulteite waarvoor jy kan studeer om ’n professionele beroep te beoefen